
A Debreceni Egyetem sikeresen megvalósította a „Gyakorlatorientált felsőfokú képzések infrastrukturális- és készségfejlesztése a Debreceni Egyetemen” című, RRF-2.1.2-21-2022-00003 azonosító számú projektet. Az 5,561 milliárd forint vissza nem térítendő európai uniós támogatásból megvalósult fejlesztés korszerűsítette az egyetem oktatási infrastruktúráját, fejlesztette digitális környezetét és tovább erősítette a gyakorlatorientált felsőoktatási képzések feltételeit. A projekt Magyarország Helyreállítási és Ellenállóképességi Terve keretében valósult meg.

A 2022. június 1. és 2026. június 29. között megvalósított beruházás során összesen 18 422 négyzetméteren újultak meg a Böszörményi úti Campus A és B épületei, a Pszichológiai Intézet épülete, valamint a Debreceni Egyetem Kossuth Lajos Gyakorló Gimnáziuma és Általános Iskolája Arany János téri feladatellátási helye. Az energiahatékonysági korszerűsítéseknek köszönhetően csökkent az épületek energiafelhasználása és javult üzemeltetésük hatékonysága.
A projekt részeként megújult az egyetem digitális infrastruktúrája is: 1 666 korszerű digitális eszköz került beszerzésre, valamint fejlesztették a hálózati rendszert, amely megbízhatóbb informatikai hátteret biztosít az oktatás és a kutatás számára. A hallgatók és az egyetemi munkatársak digitális és kommunikációs kompetenciáinak fejlesztését képzések támogatták, emellett létrejött a robotasszisztált sebészeti képzés korszerű infrastrukturális és módszertani háttere.
A projekt valamennyi vállalt célkitűzése teljesült. A megvalósított fejlesztések hosszú távon hozzájárulnak a Debreceni Egyetem oktatási és kutatási versenyképességének erősítéséhez, valamint a korszerű, gyakorlatorientált felsőoktatási környezet fenntartásához.

Kedvezményezett: Debreceni Egyetem
Projekt azonosítója: RRF-2.1.2-21-2022-00003
Támogatás összege: 5 560 942 407 Ft
A projekt megvalósításának időszaka: 2022.06.01. – 2026.06.29.
Szakmai vezető: Domokos Szilárd
A projektről bővebb információ a https://kancellaria.palyazatok.unideb.hu/hu/rrf-212-21-2022-00003 oldalon olvasható.
Lezárult a Debreceni Egyetem gyakorlatorientált képzéseit fejlesztő beruházás
2026. június 30.
Sajtóközlemény

